VALSTS IEŅĒMUMU DIENESTS

(reģ.Nr.90000069281**,** [**www.vid.gov.lv**](http://www.vid.gov.lv))

izsludina konkursu uz

**Informātikas pārvaldes**

**Datu apmaiņu informācijas sistēmu daļas**

**Sistēmanalītiķa**

**darbinieka amatu**

(2 vakances uz nenoteiktu laiku)

Informātikas pārvaldes kompetencē ir Valsts ieņēmuma dienesta (turpmāk – VID) atbalsta funkcijas īstenošana informācijas sistēmu resursu pārvaldības jomā.

**Ja Tev ir:**

* atbilstība likuma „Par Valsts ieņēmumu dienestu” 17.panta otrās daļas prasībām (tajā skaitā valsts valodas prasme C līmeņa 2. pakāpē);
* akadēmiskā vai otrā līmeņa profesionālā augstākā izglītība dabaszinātnēs, matemātikā vai informāciju tehnoloģijās;
* pieredze informātikas jomā ne mazāk kā divi gadi;
* zināšanas par informācijas sistēmu izstrādes dzīvesciklu, dokumentācijas un programmatūras izstrādes, testēšanas un ieviešanas pārvaldību;
* zināšanas par informācijas sistēmu arhitektūru un informācijas apmaiņas tehnoloģijām un standartiem;
* nevainojama reputācija.

**Ja vēlies ieguldīt savas zināšanas un prasmes interesantā un dinamiskā darbā un:**

* īstenot informāciju tehnoloģiju projektus;
* pārvaldīt informācijas sistēmu izstrādi, akcepttestēšanu un ieviešanu visa informācijas sistēmu izstrādes dzīvescikla garumā;
* koordinēt un līdzdarboties informācijas sistēmu prasību definēšanā;
* plānot, līdzdarboties īstenošanā un uzraudzīt informācijas sistēmu attīstības un pilnveidošanas pasākumus.

**Pievienojies mūsu kolektīvam, jo mēs piedāvājam:**

* personīgo izaugsmi un profesionālo zināšanu pilnveidošanu;
* iespēju piedalīties dažādās apmācību programmās;
* sociālās garantijas;
* veselības apdrošināšanas polisi.

**Priekšrocības pretendentiem ar:**

* praktisko pieredzi IT projektu vadībā un informāciju sistēmu pārvaldībā;
* zināšanām par IT projektu vadības metodoloģijām;
* labām prezentēšanas un komunikācijas prasmēm.

**Darbinieka darba vieta:** Talejas iela 1, Rīga

**Darbinieka amatam ir noteikta:** 19.4.saime “Programmatūras attīstīšana”, IV līmenis un 12.mēnešalgu grupa. Bruto mēnešalga no 1002 līdz 1518 EUR (atkarībā no kategorijas, kuru nosaka, ņemot vērā pretendenta profesionālo pieredzi attiecīgajā jomā, kas iegūta pēdējo piecu gadu laikā un ir būtiska iestādes funkciju izpildei).

Pieteikuma vēstuli, dzīvesgaitas aprakstu (*Curriculum Vitae (CV)*) un augstāko izglītību apliecinošu dokumenta kopiju **līdz š.g. 18. martam** lūdzam nosūtīt Valsts ieņēmumu dienestam, Talejas ielā 1, Rīgā, LV-1978, vai uz **e-pasta adresi VID.konkursi@vid.gov.lv** ar norādi **“**Konkurss uz **IP\_DAISD\_S\_**Vards\_Uzvards**”.**

Pretendentiem, kuri izglītību ir ieguvuši ārvalstīs, lūdzam pievienot dokumentu par tās akadēmisko atzīšanu Latvijā.

Tiks izskatīti to pretendentu pieteikumi, kuri ir iesnieguši visus norādītos dokumentus. Sazināsimies ar tiem pretendentiem, kuri tiks izvirzīti personāla atlases otrajai kārtai.

Piesakot savu kandidatūru vakantajam darbinieka amatam, pretendents apliecina, ka atbilst likuma „Par Valsts ieņēmumu dienestu” 17.panta otrās daļas prasībām.

Pieteikuma dokumentos norādītie personas dati tiks apstrādāti, lai nodrošinātu šī atlases konkursa norisi atbilstoši normatīvajiem aktiem nodarbinātības jomā. Atbilstoši Vispārīgās datu aizsardzības regulas 13.panta 1.punktam sniedzam informāciju par iesniegto personas datu apstrādes tālākajām darbībām VID:

* personas datu apstrādes pārzinis ir VID Talejas ielā 1, Rīgā, LV-1978, tālr.67122651;
* datu apstrādes juridiskais pamats – Vispārīgās datu aizsardzības regulas 6. panta 1. punkta b) apakšpunkts un c) apakšpunkts 9. panta 2. punkta b) apakšpunkts un Darba likums.

Ja Tev ir neskaidrības par konkursu, zvani uz tālruņa numuru 67122651 vai uzdod savu jautājumu, rakstot uz e-pasta adresi VID.konkursi@vid.gov.lv ar norādi “Jautājums par konkursu”.